**Білет 19.**

**Практычнае заданне. Наш край у ХІІ-ХVІІІ стст.**

Выкарыстоўваючы прадстаўленыя ніжэй матэрыялы, адкажыце на пытанні:


1. Аб якой падзеі ідзе гаворка ў гістарычных крыніцах?

2. Знайдзіце ў крыніцах пацвярджэнне жорсткай расправы над жыхарамі Пінска.

3. Вызначце, якімі гарадамі Берасцейшчыны здолелі авалодаць казакі пры падтрымцы мясцовых жыхароў. Растлумачце, чаму яны не змаглі захапіць Ляхавічы?

4. Ацаніце вынікі казацка-сялянскай вайны і паспрабуйце даказаць, што перыяд 1648-1651 гг. на тэрыторыі Берасцейшчыны можна лічыць грамадскай катастрофай.

**І.**



**ІІ. З дыяруша А.С.Радзівіла.**

Наша літоўскае войска, адабраўшы праз 14 дзён сілай у казакаў Пінск, пакінула ў маім старастве большыя, чым ад іх шкоды і спусташэнні… забіта 14000 чалавек, малых і старых, пабрана вялізная здабыча. Свавольныя жаўнеры не задаволіліся гэтым. Яны сталі на дзесяць тыдняў у Моталі і там, як вораг, прыгналі падданых, не шкадуючы ані людзей, ані маёмасці сялян. Яны нарэшце дайшлі да таго, што спустошылі горад і павет.

**ІІІ.**

**Наступствы казацка-сялянскай вайны**

Разрабаванне большасці гарадоў,

мястэчак і вёсак на поўдні Беларусі

Вялікія людскія страты

Аслабленне цэнтральнай улады

Абвастрэнне рэлігійнага пытання

Нарастанне свавольства шляхты і магнатаў

**Адказы на пытанні і каментарыі**

|  |  |  |
| --- | --- | --- |
| **№** | **Адказы** | **Каментарыі** |
| 1. | Казацка-сялянская вайна 1648-1651 гг. | Заданне правярае ўменне вызначаць крыніцу інфармацыі. У дадзеным выпадку – гэта крыніца 1 (карта) |
| 2. | Пацвярджэннем жорсткай расправы над жыхарамі Пінска з’яўляюцца наступныя урыўкі з дыяруша А.С.Радзівіла:  1) «…забіта 14000 чалавек, малых і старых, пабрана вялізная здабыча…»  2) «…Яны нарэшце дайшлі да таго, што спустошылі горад і павет» | Заданне правярае ўменне знаходзіць інфармацыю, прад’яўленую ў няяўным выглядзе, адбіраць неабходную інфармацыю з урыўка гістарычнай крыніцы (крыніца ІІ). |
| 3. | Гарады Берасцейшчыны, якія ўдалося захапіць казакм – Кобрын, Пінск. Ляхавічы не ўдалося захапіць, так як там быў размешчаны моцны замак. | Заданне правярае уменне ацэньваць змест крыніц інфармацыі і рабіць высновы. |
| 4. | Перыяд казацка-сялянскай вайны для Берасцейшчыны можна лічыць грамадскай катастрофай. Ваенныя дзеянні адбываліся амаль на ўсёй тэрыторыі Берасцейшчыны, шмат людзей загінула, гарады і мястэчкі Берасцейшчыны былі разбураны. Паколькі аслабла цэнтральная ўлада, пачало нарастаць свавольства шляхты і магнатаў, у выніку чаго асабліва пакутавала простае насельніцтва. | Заданне правярае ўменне выкарыстоўваць прыёмы аналіза, абагульнення, выкарыстання карты як крыніцы інфармацыі, фармулявання вывадаў на аснове розных гістарычных крыніц. |

Заданне падрыхтавала настаўніца Пальчык Святлана Анатольеўна, настаўніца вышейшей категории, ДУА «Жарабковіцкая сярэдняя школа ім. М. Г. Мінкевіча» Ляхавіцкага раёна.